Cuneiform Tablet Kt n/k 27b
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
ú-zu-a DUMU e-nam-a-a a-na ku-ku-la-nim DUMU a-ḫi-a-a iṣ-ba-at-ni-a-tí-ma um-ma ku-ku-ZA-num a-na ú-zu-a-ma KÙ.BABBAR KÙ.BABBAR-áp e-nu-a-šùr DUMU a-ḫi-e-a tám-kà-ri-a tù-kà-al um-ma ú-zu-a-ma a-na ku-ku-lá-nim KÙ.BABBAR KÙ.BABBAR-áp e-nu-um-a-šùr tám-kà-ri-kà mì-ma lá ú-kà-al ú-zu-ú-a a-na ma-mì-tim a-na GÍR ša a-šùr i-dí-nu-ma 1 ma-na 4 GÍN KÙ.BABBAR ki-ma e-nu-um-a-šùr ú-zu-a a-na ku-ku-la-nim iš-qú-ul ITU.1.KAM sú-en₆ li-mu-um a-ḫi-a-a DUMU ta-ki-ša IGI a-šùr-ke-nim DUMU {d}UTU-ba-ni IGI ḫa-ni-a-nim a-na a-wa-tim a-ni-a-tim ša-qí-il₅ ṭa-tim kà-ru-um uš-ḫa-ni-a TUR GAL i-dí-nu-ni-ma ba-áb DINGIR IGI GÍR ša a-šùr ší-bu-tí-ni ni-dí-in